Alueiden komitean lausunto aiheesta:Ehdotus: neuvoston asetus tukĳärjestelmästä tiettyjen peltokasvien viljelĳöille annetun asetuksen (EY) N:o 1251/1999 muuttamisesta kuitutuotantoon tarkoitetun pellavan ja hampun sisällyttämiseksi kyseiseen järjestelmään, jaEhdotus: neuvoston asetus kuitutuotantoon tarkoitetun pellavan ja hampun yhteisestä markkinajärjestelystä



Virallinen lehti nro C 317 , 06/11/2000 s. 0050 - 0052



Alueiden komitean lausunto aiheesta: - "Ehdotus: neuvoston asetus tukijärjestelmästä tiettyjen peltokasvien viljelijöille annetun asetuksen (EY) N:o 1251/1999 muuttamisesta kuitutuotantoon tarkoitetun pellavan ja hampun sisällyttämiseksi kyseiseen järjestelmään", ja - "Ehdotus: neuvoston asetus kuitutuotantoon tarkoitetun pellavan ja hampun yhteisestä markkinajärjestelystä" (2000/C 317/16) ALUEIDEN KOMITEA, joka ottaa huomioon ehdotuksen: neuvoston asetus tukijärjestelmästä tiettyjen peltokasvien viljelijöille annetun asetuksen (EY) N:o 1251/1999 muuttamisesta kuitutuotantoon tarkoitetun pellavan ja hampun sisällyttämiseksi kyseiseen järjestelmään, KOM(1999) 576 lopullinen - 99/0236 (CNS)(1), ottaa huomioon ehdotuksen: neuvoston asetus kuitutuotantoon tarkoitetun pellavan ja hampun yhteisestä markkinajärjestelystä, KOM(1999) 576 lopullinen - 99/0237 (CNS)(2), ottaa huomioon neuvoston 15. marraskuuta 1999 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon komitean puheenjohtajan 23. helmikuuta 2000 tekemän päätöksen antaa lausunnon valmistelu valiokunta 2:n "maatalous, maaseudun kehittäminen, kalatalous" tehtäväksi, ottaa huomioon 29. kesäkuuta 1970 annetun neuvoston asetuksen (ETY) N:o 1308/70, pellava- ja hamppualan yhteisestä markkinajärjestelystä(3), ottaa huomioon 22. maaliskuuta 1971 annetun neuvoston asetuksen (ETY) N:o 619/71, pellavan ja hampun tuen myöntämistä koskevista yleisistä säännöistä(4), ottaa huomioon 22. maaliskuuta 1971 annetun neuvoston asetuksen (ETY) N:o 620/71 pellavan- ja hampunvarsien myyntiä koskevien sopimusten kehyssäännöksistä(5), ottaa huomioon 3. kesäkuuta 1971 annetun neuvoston asetuksen (ETY) N:o 1172/71 pellava- ja hamppukuitujen yksityisen varastoinnin tukia koskevista yleisistä säännöistä(6), ottaa huomioon 18. toukokuuta 1982 annetun neuvoston asetuksen (ETY) N:o 1430/82 hampun ja hampunsiementen tuontia rajoittavista toimenpiteistä ja asetuksen (ETY) N:o 1308/70 muuttamisesta hampun osalta(7), ottaa huomioon 16. heinäkuuta 1984 annetun neuvoston asetuksen (ETY) N:o 2059/84 hampun ja hampunsiementen tuontia rajoittavien toimenpiteiden yleisistä säännöistä ja asetuksen (ETY) N:o 619/71 muuttamisesta hampun osalta(8), ottaa huomioon valiokunta 2:n toukokuun 4. päivänä 2000 hyväksymän lausuntoluonnoksen (CdR 99/2000 rev.) (esittelijä: Werner Ballhausen, Sachsen-Anhaltin Eurooppa- ja liittovaltioasiain valtuutettu, D, PSE), sekä katsoo, että komission mukaan pellavan ja hampun yhteistä markkinajärjestelyä on muutettava, koska nykyiset säännökset ovat erittäin monimutkaisia ja hallinnollisesti raskaita ja koska kuitupellavan ja hampun tukimenojen osuus talousarviosta on vuosina 1995-1999 noussut 124 miljoonaa euroa, eli lähes kaksinkertaistunut, sekä katsoo, että komissio pyrkii ehdotuksellaan neuvoston asetukseksi tukijärjestelmästä tiettyjen peltokasvien viljelijöille annetun asetuksen (EY) N:o 1251/1999 muuttamisesta kuitutuotantoon tarkoitetun pellavan ja hampun sisällyttämiseksi kyseiseen järjestelmään sekä ehdotuksellaan neuvoston asetukseksi kuitutuotantoon tarkoitetun pellavan ja hampun yhteisestä markkinajärjestelystä estämään pellavan ja hampun viljelyn ei jalostuksen raaka-aineeksi vaan tukiaisten saamiseksi sekä hampun laittoman käytön. Lisäksi pyritään alentamaan niiden yhteisestä markkinajärjestelystä johtuvia budjettimenoja, sekä katsoo, että komissio ehdottaa erityisesti seuraavaa: - Liitetään kuitupellava ja hamppu järjestelmään, josta säädetään tukijärjestelmästä tiettyjen peltokasvien viljelijöille annetussa neuvoston asetuksessa (EY) N:o 1251/1999. - Mukautetaan pinta-alatuki öljypellavan pinta-alatuen tasolle ja alennetaan se näin vaiheittain markkinointivuoteen 2002/2003 mennessä viljatuen tasolle. - Otetaan pinta-alatuen alentamisen yhteydessä käyttöön ylimääräinen, tuotantomäärään perustuvan pellavan- ja hampunvarsien jalostustuki. Tässä yhteydessä pitkien pellavakuitujen tukitaso säilyisi lähes entisellään. Lisäksi lyhyille pellava- ja hamppukuiduille on tarkoitus taata markkinointivuoteen 2004/2005 saakka määräaikaista jalostustukea 40 euroa tonnilta. - Otetaan käyttöön jäsenvaltiokohtaisiin taattuihin enimmäismääriin perustuva talousarvion vakauttamisjärjestelmä. - Velvoitetaan jäsenvaltiot vahvistamaan hampun viljelyalan enimmäismäärä, jotta tetrahydrokannabinolipitoisuus (TCH) voidaan tarkastaa vähintään 30 prosentilla viljelyalasta. - Otetaan hampunviljelyn osalta käyttöön ennakkolupajärjestelmä. - Otetaan käyttöön säännöt hampun tuonnille yhteisön ulkopuolisista maista. - Sovelletaan uudistusta markkinointivuonna 2000/2001. hyväksyi 14. ja 15. kesäkuuta 2000 pitämässään 34. täysistunnossa (kesäkuun 14. päivän kokouksessa) yksimielisesti seuraavan lausunnon. Alueiden komitea 1. muistuttaa, että uusiutuvien raaka-aineiden viljely voi tarjota maataloudessa toimiville uusia ja vaihtoehtoisia tulonlähteitä. 2. painottaa, että jalostuskapasiteettia rakentamalla voidaan osaltaan edistää taloudellista kehitystä ja työllisyyttä elinkeinorakenteeltaan heikoilla maaseutualueilla. 3. korostaa voimakkaasti pellavan ja hampun viljelyn merkitystä kestävän ja ympäristöä säästävän maatalouden merkittävänä osatekijänä. 4. korostaa, että lisääntynyt ympäristötietoisuus ja siihen liittyvä ympäristöä säästävien maataloustuotteiden kysynnän kasvu on johtanut siihen, että viime vuosina sekä hampun että pellavan viljelyala on eräissä jäsenvaltioissa kasvanut huomattavasti. 5. on komission tapaan huolissaan siitä, että pellavan ja hampun viljelyalan huomattava kasvu johtaa talousarvioon kohdistuvien rasitteiden lisääntymiseen, jota ei voida pysäyttää tuotannon jäädyttämisellä, vaan alaa koskevan politiikan tarkistuksella. 6. tukee komission toivetta yksinkertaistaa pellavan ja hampun yhteistä markkinajärjestelyä ja torjua tukijärjestelmän mahdollista väärinkäyttöä, toisin sanoen ainoastaan palkkioiden tavoitteluun tähtäävää viljelyä tai hampun laitonta käyttöä. 7. huomauttaa kuitenkin, että yhteinen yksinkertaistamistavoite on vaikea saavuttaa yhteiseen markkinajärjestelyyn ehdotetuin muutoksin ja että niiden toteuttaminen voi pikemminkin lisätä sekä hallinnollista että taloudellista taakkaa huomattavasti. 8. pitää tämän vuoksi tarpeellisena komission ehdotuksessa esitellyn hallintomenettelyn yksinkertaistamista. 9. muistuttaa, että on ratkaisevan tärkeää muotoilla uusi tuki siten, että se mahdollistaa kannattavan tuotannon sekä riittävästi paikallista raaka-ainetta rakenteilla olevalle jalostusteollisuudelle, jolla on elinkeinorakenteeltaan heikoilla alueilla usein huomattava työllisyyspoliittinen merkitys. 10. katsoo, että pitkien ja lyhyiden kuitujen tukitason tulee olla sama ja että tuesta luopumisen tulee tapahtua pitkällä aikavälillä. 11. ei kannata kiintiöiden käyttöönottoa, sillä se saattaa estää pellava- ja hampputuotannon kehittymisen niillä alueilla, joilla kehitysmahdollisuudet ovat suurimmat. 12. vaatii painokkaasti, että määritettävät enimmäismäärät vastaavat yksittäisten alueiden olemassa ja rakenteilla olevaa jalostuskapasiteettia. 13. katsoo, että ennen kuin komissio suunnittelee alaa varten uuden kokonaispolitiikan, sen tulee selvittää ja eritellä tuottajille ja jalostustoiminnan kehitykselle mahdollisesti aiheutuvat myönteiset ja kielteiset taloudelliset seuraukset. 14. toistaa tämän vuoksi vaatimuksensa, että pellavan ja hampun yhteisen markkinajärjestelyn muutos ja siihen liittyvät uudet määräykset saatetaan voimaan aikaisintaan vuoden 2001 kylvökauden alussa. Bryssel 14. kesäkuuta 2000. Alueiden komitean puheenjohtaja Jos Chabert (1) EYVL C 56 E, 29.2.2000, s. 17. (2) EYVL C 56 E, 29.2.2000, s. 19. (3) EYVL L 146, 4.7.1970, s. 1. (4) EYVL L 72, 26.3.1971, s. 2. (5) EYVL L 72, 26.3.1971, s. 4. (6) EYVL L 123, 5.6.1971, s. 7. (7) EYVL L 162, 12.6.1982, s. 27. (8) EYVL L 191, 19.7.1984, s. 6.